Flanagan og Joseph har i ettertid hatt hver sin utgave av Cro-Mags som de har spilt med parallelt. Ut fra hvem som har hatt rettighetene til navnet så har de gjerne turnert under navn som: "Cro-Mags NYC", "F.V.K. Cro-Mags", "the Age of Quarrel" og nå sist "Cro-Mags (Jam)" som har bestått av Joseph på vokal, Jayson på trommer, Craig Setari fra Sick of It All på bass og A.J. Novello fra Leeway på gitar. "Cro-Mags (Jam)" har blitt beskrevet som det nærmeste en kommer opplevelsen av den originale "the Age of Quarrel" besetningen.